Οι υπάλληλοι του παλαιότερου ενδόξου Ελευθερουδάκη συνέλεξαν τα μαργαριτάρια ορισμένων πελατών.

Πρόσφατα κυκλοφόρησαν στα social media και στο site greekcloud.com

Ιδού μερικά από τα πνευματικά αιτήματα των πελατών του βιβλιοπωλείου

«Θα ήθελα την Φόνισσα του Καζαντζίδη.»

«Θέλω Mark Twain, αλλά όχι μετάφραση, το αυθεντικό στα Ελληνικά.»

«Πού έχετε βιβλία για ιστορικά φαινόμενα όπως το τρίγωνο των Βερμούδων;»

«Έχετε Γαλλικά Βιβλία;»

«Μάλιστα, ποιο ψάχνετε;»

«Τον Χρυσό Οδηγό, στα Γαλλικά.»

«Θέλω αυτό το βιβλίο αλλά να του σβήσετε αυτά τα γράμματα από το εξώφυλλο!» (Για να φαίνεται καλύτερα ο πίνακας.)

Πελάτης μετά από αρνητική απάντηση περί διαθεσιμότητας βιβλίου που έψαχνε:

«Μη με σκοτώνετε με τα λουκούμια σας!»

«Βιβλία του Τολστογιέφσκι, που έχετε;»

«Δεν θέλω λογοτεχνικό!!! Θέλω Best-Seller!!!!»

«Που είναι τα βιβλία του Πάολο Κορέλκο;»

Βιβλίο: «Η Λίστα του Σπίλμπεργκ.» «Πείτε μου, ποιος είναι καλύτερος συγγραφέας, ο Dostojevskij ή ο Sherlock Holmes;»

«Θέλω ένα ξενόγλωσσο βιβλίο»

«Το θέμα του;»

«Δεν ξέρω!»

«Ο τίτλος του;»

«Τα Βαλκάνια από το 1453 ως σήμερα.»

«Καλημέρα, θέλω ένα ξενόγλωσσο βιβλίο.»

«Είναι λογοτεχνικό το βιβλίο που θέλετε;»

«Μα φυσικά!! Τι άλλο;»

«Πείτε μου, πως λέγεται…»

«Heroes 2, Workbook.»

«Θέλω το βιβλίο «Τίε ρούγκι γκουιντέ το μπεάτλες.» (Με τα πολλά εννοούσε το «The Rough Guide To Beatles.»)

Θέμα βιβλίου: «Αυτοβιογραφία ενός σκηνοθέτη», Συγγραφέας: «Μαυράς», Τίτλος: «Ζ».

«Θέλω ένα βιβλίο τρίγλωσσο αλλά το θέλω στα Ελληνοαγγλικά».

«Τα Playstation που τα έχετε;» «Ανταλλακτικά Gillette Mach 3 έχετε;» «Τα Rexona που είναι;»

«Γιατί έχετε γραμμένα στα @ρχ1δ[email protected] σας τα αρχαία ερυθρόμορφα αθηναϊκά αγγεία του 5ου π.Χ. αιώνα;»

«Θέλω το βιβλίο του Henry Miller «Θέλω να τον τρώω σκληρό» Το θέλω αυτό το βιβλίο!!! Μπορείτε να με εξυπηρετήσετε ή να πάω στο ισόγειο να πάρω κανά μπρίκι;»

Η ίδια πελάτισσα ήθελε βιβλίο που να μιλά για την κακία των π0ύ$%ιδων.»

«Θέλω φωτογραφικό λεύκωμα με τα παιδικά χρόνια του Λόρδου Βύρωνα.»

«Θέλω φωτογραφικό λεύκωμα με νεράιδες» (Του δίνουμε με σκίτσα.)

«Μα αυτά δεν είναι φωτογραφίες, είναι ζωγραφιές!»

«Μα δεν υπάρχει φωτογραφικό λεύκωμα με νεράιδες.»

«Εσείς δεν έχετε, εννοείτε!»

«Όχι, δεν υπάρχει επειδή δεν υπάρχουν νεράιδες!»

«Αυτή είναι η δική σας άποψη!»

«Θέλω φωτογραφικό λεύκωμα με κένταυρους.»

«Θέλω φωτογραφικό λεύκωμα με Ναΐτες ιππότες»

«Δεν υπάρχει κάτι τέτοιο.»

«Γιατί;»

«Μα δεν είχε εφευρεθεί η φωτογραφία τον 13ο αιώνα.»

«…Είστε σίγουρος;»

«Έχει βγει σε βιβλίο το Lost ή o Άρχοντας των Δαχτυλιδιών;»

«Καλημέρα, έχετε βιβλία;»

«Έχετε CD;»

«Κλασσική μουσική και jazz κυρίως.»

«Ωραία, Χριστίνα Μαραγκόζη θέλω!»

Τηλέφωνο: «[…] το βιβλίο «Ιστορία της Ζωγραφικής» δική σας έκδοση, πόσες σελίδες είναι;»

«Είναι 130 σελίδες».

«Μάλιστα, και πως γίνεται το βάρος του να είναι 0 kg όπως αναγράφεται στο internet, από τι χαρτί είναι;»

«Θέλω ένα βιβλίο δράσης, 210-220 σελίδες….»

«Έχετε Δον Κιχώτη στα αγγλικά; (Του δίνουμε Penguin, το κοιτάει). Μάλιστα. Θερβάντες. Άλλα βιβλία του Δον Κιχώτη έχετε, γιατί εγώ έψαχνα το Εκατό Χρόνια Μοναξιάς.»

«Θα ήθελα τη Θεία Κωμωδία αλλά σε μετάφραση στα Ιταλικά.»

Σκανδιναβή συγγραφέας: Camilla Flapjack.

«Θέλω ένα βιβλίο πόκερ, αλλά θα βρω ομάχα;»

Πελάτης ζητά ένα βιβλίο του «βραβευμένου με Νόμπελ Λογοτεχνίας» Τζων Γκρίσκαμ (John Grisham), αλλά δεν τον πειράζει που δεν έχουμε το συγκεκριμένο που ψάχνει, θα του το χαρίσει ο ίδιος ο συγγραφέας γιατί είναι κολλητοί επειδή «Εμένα που με βλέπετε έχω πάρει Νόμπελ Φυσικής!»

«Θέλω το βιβλίο «Τάδε» της Έφης Ζαρατούστρα»

«Θα ήθελα χάρτες, αλλά ταξιδιωτικούς, όχι από τους άλλους…»

Στον ημιόροφο: «Το υπόγειο που είναι, κάτω ή πάνω;»

«Θέλω τον Μπόμπι Ντικ!»

(Μπροστά στο ράφι A-D) «Για βιβλία του Durrell, σε ποιο γράμμα πρέπει να κοιτάξω;»

«Θέλω, όχι θέατρο, τα μυθιστορήματα του Shakespeare.»

«Γεια σας, είχα αγοράσει πριν από ένα χρόνο από τον Ελευθερουδάκη στην Πανεπιστημίου 46 στον πρώτο όροφο ένα βιβλίο για μακιγιάζ που ήταν περίπου τόσο (δείχνει γύρω στα 15 εκατοστά). Ξέρετε ποιο ήταν;»

«Ένα μικρό κόκκινο βιβλίο που είχατε πρόπερσι στην βιτρίνα σας, το έχετε ακόμα;»

Στην σχολική: «Θέλω το Άτσε Σπάτσε 2″ (Με τα πολλά εννοούσε το Ace From Space 2)».

«Θέλω τους 300 του Λεωνίδα, όχι το κόμικ, το βιβλίο.»

«Εδώ που είμαστε, στο ενάμιση;»

«Θέλω να δω τι έχετε σε μέγεθος 23×13» (Τελικά εννοούσε λεύκωμα, δεν τον ένοιαζε το θέμα, μόνο το μέγεθος)

«Εδώ είναι πρώτος και δεύτερος μαζί;» (Βλέποντας το σήμα 1/2 )

«Ένα βιβλίο που ψάχνω, που θα το βρώ;»

«Θέλω ένα ξενόγλωσσο λογοτεχνικό βιβλίο: την Πληροφορική της Β’ Γυμνασίου».

«Θέλω εκείνο το βιβλίο που διαφημίζεται στο Alter.» (Δεν θυμόταν τίποτε άλλο)

«Θέλω ένα μυθιστόρημα αλλά να μην είναι λογοτεχνία.»

«Έχω πτυχίο αγγλικής φιλολογίας… Θέλω τους αδελφούς Καραμάζωφ του Τολστόι και την Κόλαση του Δάντη… […] Τι εννοείτε είναι ποίημα;»

«Έχετε το Τσούζεις 2;» (Choices 2)

«Καλημέρα, θέλω ένα ξενόγλωσσο βιβλίο.»

«Είναι λογοτεχνικό το βιβλίο που θέλετε;»

«Ναι, ναι λογοτεχνία είναι!'»

«Πείτε μου, πως λέγεται…»

«The Art Of Public Speaking, την 11η έκδοση.»

«Που έχετε βιβλία για διακόσμηση μπισκότου όπως το Take Me I’m Yours Cookie;»

«Θέλω αυτό το κλασσικό βιβλίο που λέγεται To Be Or Not To be – ξέρετε, αυτό το πολύ παλιό».

«Βιβλίο: 100 Χρόνια Champion’s League».

Θα ήθελα το βιβλίο «Ένας άνδρας», συγγραφέας Παναγούλης-Παπαλάτση…

«Καλημέρα! Μίλησα χθες με το άλλο κατάστημά σας και μου είπαν ότι υπάρχει ένα βιβλίο της Jane Eyre που το έχετε μόνο εσείς. Να σας δώσω isbn;»

«Ο καζαμίας στο Science Fiction είναι;»

«Θέλω αμετάφραστο, όχι στα Ελληνικά δηλαδή, το Περιμένοντας τον κοντό του Πίντερ.»

Στο τηλέφωνο: «Θέλω το Cannery Row του Steinbeck». «Υπάρχει εδώ και σε Κ(ηφισιά)-2» «Με βολεύει η Κ-2» «Να σας δώσω το τηλέφωνο να επιβεβαιώσετε ότι υπάρχει και να σας το κρατήσουν;» «Να επιβεβαιώσω αν υπάρχει το βιβλίο ή το κατάστημα;»

«Θέλω του Κοέλιο τον Πολεμιστή Του Φωτός στα αγγλικά». Το κοιτάει (The Warrior Of The Light: A Manual) και ρωτάει «Υπάρχει και το B Manual?»

Ανεβαίνουν δύο πελάτισσες στον ημιόροφο και λέει η μία στην άλλη:

«Εδώ τι είναι, υπόγειο;» και της απαντά η άλλη «Όχι καλέ, στον ενάμιση είμαστε.»

«Θέλω Θουκυδίδη, αρχαία φιλοσοφία!»

«Θέλω το Γκάμε οφ Θρόνες (Game of Thrones) στα ελληνικά (no shit!)»

«To ασανσέρ είναι χαλασμένο μόνο σε αυτόν τον όροφο ή και στους υπόλοιπους;»

«Θέλω ένα CD των Red Hot Chili Papers»…

«Θέλω ένα ξενόγλωσσο μυθιστόρημα, το Μπέρκονισμ, του Ντελούζ» (Bergsonism, by Gilles Deleuze…)

«Πού έχετε αυτή την Atwood που γράφει τα αστυνομικά;» «Αστυνομικά;» «Αστυνομικά, όπως τo Negotiating With The Dead…»

«Θέλω το βιβλίο για την ιστορία του Σίσυφου, του Καμίλ».

«Θέλω Beckett.»

«Θεατρικά ψάχνετε ή πεζά του;»

«Beckett θέλω!»

«Σας ρωτάω επειδή τα θεατρικά του είναι στον πρώτο όροφο, ενώ τα πεζά του, εδώ στον ημιόροφο».

‘Άρα δεν ξέρετε που είναι ο Beckett!»

Τον πάω στο ράφι με τα μυθιστορήματα: «Εδώ είναι τα πεζά, αν θέλετε και τα θεατρικά μπορείτε να πάτε πάνω στον πρώτο όροφο να τα δείτε…»

‘Άρα δεν ξέρατε που ήταν ο Beckett!»

[Άααργκκ…]

«Τα γράμματα στις βιβλιοθήκες σας, είναι για τα βιβλία ή τους συγγραφείς;»

«Θελω tutorial notes (sic) για το Φρανκενστάιν, της Μαίρης Σέλης…»

«Βιβλία μεταγλωττισμένα που έχετε;»

«Θέλω τα άπαντα του Ομήρου, εκτός της Ιλιάδας και της Οδύσσειας…»

της Έλσης Σαράτση

ΠΗΓΗ: greekcloud.com